DirectX

DirectX – API rinkinys, skirtas multimedijos užduočių tvarkymui, ypač tų žaidimų kūrimui, kurie vėliau bus žaidžiami naudojant Microsoft produktus tokius kaip Windows, Xbox ir Xbox 360.

Nors DirectX yra bibliotekų kolekcija skirta žaidimų programavimui Microsoft Windows operacinei sistemai, tačiau ji yra naudojama ne tik žaidimams, bet ir nemažoje dalyje vaizdą bei garsą apdorojančių bei išvedančių programų, o ateityje (kartu su Windows Vista) operacine sistema DirectX turėtų tapti ir pagrindiniu operacinės sistemos grafinės informacijos atvaizdavimo varikliu (taigi, visos naujos programos, skirtos Microsoft Windows operacinių sistemų šeimai, ją naudos).

DirectX yra platinamas dviem programų paketais: Runtime (skirtu naudotojams), bei SDK (skirtu programuotojams). SDK galima nemokamai atsiųsti iš Microsoft svetainės. Runtime yra visose naujesnėse Microsoft Windows versijose pridedamas kartu su operacine sistema, o senesnėms šios operacinės sistemos versijoms galima šį paketą atsiųsti. Taip pat įmanoma jį atnaujinti, tačiau yra gana sudėtinga, jei norima grįžti prie senesnės versijos. Tačiau tai yra daroma gana retai, nes naujesnės versijos visiškai palaiko suderinamumą su senesnėmis. Todėl jei programa yra parašyta taip, kad ji naudoja DirectX 5 versiją, tai ji turėtų puikiai veikti ir su DirectX 9a, tačiau neatvirkščiai.

DirectX Bibliotekos 
DirectX susideda iš keleto skirtingų su COM suderinamų komponentų:
 DirectX Graphics,
 DirectDraw, skirto atvaizduoti dvimatei rastrinei grafikai (dabar jau dažniausiai siūloma jos nebenaudoti)
 Direct3D (D3D), skirto atvaizduoti trimatei grafikai,
 DirectInput, skirto apdoroti duomenis, gautus iš klaviatūros, pelės, vairasvirtės ar kito žaidimo valdiklio (yra pamažu keičiamas į XBox komandos sukurtą XInput biblioteką)
 DirectPlay, skirto apsikeisti duomenimis tinklu
 DirectSound, skirto groti bei įrašyti garsą (yra pamažu keičiamas į XACT biblioteką)
 DirectSound3D (DS3D), skirto groti trimačius garsus
 DirectMusic, skirto groti garso takelius
 DirectX Media
 DirectAnimation
 DirectShow (buvo perkeltas naujausioje versijoje į Platform SDK)
 DirectX Transform
 DirectX Media Objects, skirto tinklu transliuojamiems objektams, tokiems kaip koduotojai, dekoderiai, bei efektai.

Išleidimų istorija 

2002 metais Microsoft išleido DirectX bibliotekų rinkinį, kuris yra suderinamas su Microsoft. NET Framework paketu, leidžiančiu programuotojams lengvai įtraukti DirectX galimybes į. NET kodą palaikančias programavimo kalbas, pavyzdžiui, C#, Visual Basic. NET, Delfi, C++. Šis paketas yra žinomas Managed Direct vardu.

2005 metais, vėliau 2006 m. pradžioje Microsoft išleido DirectX, kuris yra paruoštas veikti kartu su Microsoft. NET 2.0 Framework paketu. Tačiau kol kas šis paketas yra dar negalutinės versijos.

Pastaba žaidimų mėgėjams: Windows 7 yra nauja „DirectX“ versija, kuri, neskaitant pritrenkiamo trimačio vaizdo ir stulbinamų garso efektų, yra daugelyje šiandieninių žaidimų.

„DirectX 11“ yra daugybė patobulinimų. Ji sukurta taip, kad būtų efektyvesnė, tiktų šiuolaikiniams kelių branduolių procesoriams ir palaikytų modernių atspalvių ir raštų (pavyzdžiui, mozaikos) techniką. Dėl to tampa sklandesnė trimatė animacija ir natūralesnė grafika su daugiau atspalvių, nei iki šiol.

Programinė įranga
Microsoft